Translating:Intro/br

Raklavar
Dre-vras eo pouezus an treiñ hag al lec'helaat peogwir e talvezont d'an dud disaoznek da implijout ar meziantoù war o urzhiataer. Ober a reer gant MediaWiki evit lakaat Wikipedia da dreiñ e forzhik yezhoù ha neuze e c'haller dre an treiñ lakaat an dud da dapout gouziegezh frank en o yezh dezho o-unan. Muioc'h a ditouroù war al lec'helaat a vo kavet war Gettext documentation ha war Wikipedia.

Amañ war e savomp hag e wellaomp ingal an danframm evit ma vo troet aesoc'h raktresoù digor o zarzh ha teulioù frank a wirioù. Strivañ a reomp da gas hon daou bal da benn.

An efeduster eo hor pal kentañ. Evit gwellaat efeduster an argerzh en em ouestlomp a-zevri en argerzh diorren ar meziantoù. A zo muioc'h, diorren a reomp ostilhoù evit emgefrekaat enframmadur an troidigezhioù er meziantoù. Gant se e c'hall an droourien sipañ o spered war ar produiñ troidigezhioù eus ar gwellañ.

Kenlabourat eo an eil pal. Diazezet eo ar reizhiad a-bezh war ur wiki. Ur c'heflusker brudet eo MediaWiki; talvezout a ra da sevel kumuniezhioù kenlabour. Broudañ a reomp an droerien d'en em harpañ an eil d'egile a-dreuz ar raktresoù hag ar yezhoù e meur a zoare. Ul liamm ez int etre an diorroerien hag an droerien.

N'eo ket ret deoc'h gouzout programmiñ. M'emaoc'h en o aez gant ar wikioù e teskot fonnus penaos en em zibab gant. N'eus ezhomm ken nemet eus barregezhioù yezh, ur merdeer web hag ur spered digor.

Ober a ra pennraktres — MediaWiki — gant ouzhpenbn 300 a yezhoù. Resev a ra hizivadurioù en ouzhpenn 100 yezh bep miz.